CELEX: 32016R1793
Language: fi
Date: 2016-10-10 00:00:00
Title: Komission täytäntöönpanoasetus (EU) 2016/1793, annettu 10 päivänä lokakuuta 2016, täytäntöönpanoasetuksen (EU) 2016/759 muuttamisesta siltä osin kuin on kyse gelatiinin ja kollageenin ja näiden tuotteiden tuotantoon tarkoitettujen käsiteltyjen raaka-aineiden tuonnista unioniin Taiwanista (ETA:n kannalta merkityksellinen teksti)

11.10.2016   
            
            
               FI
            
            
               Euroopan unionin virallinen lehti
            
            
               L 274/48
            
         KOMISSION TÄYTÄNTÖÖNPANOASETUS (EU) 2016/1793,
   annettu 10 päivänä lokakuuta 2016,
   täytäntöönpanoasetuksen (EU) 2016/759 muuttamisesta siltä osin kuin on kyse gelatiinin ja kollageenin ja näiden tuotteiden tuotantoon tarkoitettujen käsiteltyjen raaka-aineiden tuonnista unioniin Taiwanista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan 1 kohdan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Komission täytäntöönpanoasetus (EU) 2016/759 (3) sisältää luettelot niistä kolmansista maista, kolmansien maiden osista ja alueista, joista jäsenvaltioiden on sallittava tiettyjen ihmisravinnoksi tarkoitettujen eläinperäisten tuotteiden, mukaan lukien gelatiini ja kollageeni, tuonti unioniin.
            
         
               (2)
            
            
               Täytäntöönpanoasetuksen (EU) 2016/759 liitteessä I olevassa III osassa jaetaan gelatiinin ja kollageenin osalta neljään jaksoon lajit, joista gelatiinia ja kollageenia saadaan. Gelatiinin ja kollageenin tuotantoon tarkoitettujen käsiteltyjen raaka-aineiden osalta kyseisen liitteen V osa sisältää vastaavanlaisen jaottelun. Liitteen kyseisissä osissa Taiwania ei mainita maana, josta siipikarjasta (ml. sileälastaiset linnut ja riistalinnut) saatavan gelatiinin ja kollageenin tai niiden tuotantoon tarkoitettujen käsiteltyjen raaka-aineiden tuonti unioniin sallitaan.
            
         
               (3)
            
            
               Taiwan täyttää asetuksessa (EY) N:o 854/2004 säädetyt edellytykset, joiden mukaan se voidaan lisätä luetteloon maana, josta on sallittua tuoda unioniin mainitunlaista gelatiinia ja kollageenia sekä tällaisen gelatiinin ja kollageenin tuotantoon tarkoitettuja käsiteltyjä raaka-aineita, ja sen vuoksi maa olisi sisällytettävä täytäntöönpanoasetuksen (EU) 2016/759 liitteen I asiaa koskevaan luetteloon.
            
         
               (4)
            
            
               Sen vuoksi täytäntöönpanoasetusta (EU) 2016/759 olisi muutettava.
            
         
               (5)
            
            
               Jotta vältetään tuonnin häiriöt täytäntöönpanoasetuksen (EU) 2016/759 8 artiklassa mainitun päivämäärän jälkeen, tämän asetuksen olisi tultava voimaan kolmantena päivänä sen jälkeen, kun se on julkaistu.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) 2016/759 liite I seuraavasti:
   
               a)
            
            
               Korvataan III osan B jakso seuraavasti:
               
                  ”B JAKSO
               
               
                  Siipikarjasta (ml. sileälastaiset linnut ja riistalinnut) saadut gelatiini ja kollageeni
               
               Asetuksen (EY) N:o 798/2008 liitteessä I olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:
               
                           MAAN ISO-KOODI
                        
                        
                           MAA/ALUE
                        
                     
                           TW
                        
                        
                           Taiwan”
                        
                     
         
               b)
            
            
               Korvataan V osan B jakso seuraavasti:
               
                  ”B JAKSO
               
               
                  Siipikarjasta (ml. sileälastaiset linnut ja riistalinnut) peräisin olevat käsitellyt raaka-aineet
               
               Asetuksen (EY) N:o 798/2008 liitteessä I olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:
               
                           MAAN ISO-KOODI
                        
                        
                           MAA/ALUE
                        
                     
                           TW
                        
                        
                           Taiwan”
                        
                     
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä lokakuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  EUVL L 139, 30.4.2004, s. 206.
   
      (3)  Komission täytäntöönpanoasetus (EU) 2016/759, annettu 28 päivänä huhtikuuta 2016, niiden kolmansien maiden, kolmansien maiden osien ja alueiden luettelojen laatimisesta, joista jäsenvaltioiden on sallittava tiettyjen ihmisravinnoksi tarkoitettujen eläinperäisten tuotteiden tuonti unioniin, todistuksia koskevien vaatimusten vahvistamisesta, asetuksen (EY) N:o 2074/2005 muuttamisesta ja päätöksen 2003/812/EY kumoamisesta (EUVL L 126, 14.5.2016, s. 13).